
Tел: 012/327-983, 327-984, Фах: 012/327-985                     Матични број: 17862855



На основу члана 7.-9.  Посебног колективног уговора за здравствене установе чији је оснивач  РС (,,Сл. гл РС“96/19, 58/20,135/22, 2/2024), члана 24.-27. и члана 192. Закона о раду, Кадровског плана за 2025. годину бр. 112-01-62/2025-02 од 27.01.2025. године, в.д. директора Опште болнице Петровац на Млави расписује, 
О Г Л А С
за пријем у радни однос


на одређено време ради повећаног обима посла са пуним радним временом и то:

1. Доктор медицине специјалиста у операционим салама – специјалиста гинекологије и акушерства   -  извршилаца 1 (један) 

2. [bookmark: _GoBack]Доктор медицине специјалиста у специјалистичкој амбуланти -  (специјалиста психијатрије)  -  извршилаца 1 (један) 

1.Услови: Поред општих услова за заснивање радног односа утврђених Законом, кандидати треба да испуњавају и следеће посебне услове
-Високо образовање
- на интегрисаним академским студијама, по пропису који уређује високо образовање, почев од 10. септембра 2005. и завршена специјализација из одређених грана медицине, у складу са Правилником о специјализацијама и ужим специјализацијама здравствених радника и здравствених сарадника,
- на основним студијама у трајању од најмање пет година по пропису који је уређивао високо образовање до 10. септембра 2005. године и завршена специјализација из одређених грана медицине, у складу са Правилником о специјализацијама и ужим специјализацијама здравствених радника и здравствених сарадника.
-стручни испит,
-лиценца / решење о упису у лекарску комору РС;
-специјалистички испит из гинекологије и акушерства, психијатрије.

2. Опис послова: предвиђен систематизацијом послова установе, за послове са завршеним медицинским факултетом и положеним специјалистичким испитом из гинекологије и акушерства, доктор медицине специјалиста у операционим салама, положеним специјалистичким испитом из психијатрије, доктор медицине специјалиста у специјалистичкој амбуланти.
3. Остало: уз пријаву поднети краћу биографију, оверену копију дипломе о завршеној одговарајућој школи са просечном оценом током школовања, оверену копију дипломе / уверења о положеном специјалистичком испиту, оверену копију уверења о положеном стручном испиту, оверену копију лиценце и решења о упису у комору, фотокопију радне књижице уколико кандидат има радни стаж или потврду послодавца (други доказ о радном искуству), оригинал или оверену копију извода из матичне књиге рођених, оригинал или оверену копију извода из матичне књиге венчаних уколико је кандидат променио презиме, оригинал или оверену копију уверења о држављанству, копију/очитану  личну карту.
Напомена: Лекарско уверење којим се доказује здравствена способност без ограничења за рад на радном месту за које је расписан оглас, дужан је да достави кандидат који буде изабран пре пријема у радни однос.
Kомисија ће разматрати све доспеле, благовремене и потпуне пријаве и са кандидатима који испуњавају услове за пријем у радни однос  обавиће се разговор,ради прибављања додатних релевантних података за доношење одлуке о изборукандидата.                                                            
Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за кадровске и административне послове Опште болнице Петровац на Млави.
Сви изрази, појмови, именице, придеви и глаголи употребљени у једном граматичком роду обухватају женски и мушки род лица на која се односе, без дискриминације.

Рок за пријављивање: 8 (осам) дана од дана објављивања у Службеном гласилу Националне службе за запошљавање „Послови„.
Пријаве слати у затвореним  ковертама на адресу Општа болница Петровац на Млави, Моравска број 2, 12300 Петровац на Млави или доставити лично у Правну службу Опште болнице Петровац на Млави.
Неблаговремене пријаве и непотпуна документација неће бити узета у разматрање при избору кандидата.		
Оглас ће бити објављен на огласној табли Опште болнице Петровац на Млави, на web страници Опште болнице Петровац на Млави (www.opstabolnicapetrovаc.com) и на web страници Министарства здравља РС.	
		
                                                                                                     В.д. директора
  Опште болнице Петровац на Млави
							   Др Данијела Цветојевић

